1. pielikums

Latvijas Nacionālā kultūras centra

2022. gada 28. novembra rīkojumam Nr.1.1-4/70

**Profesionālās kvalifikācijas eksāmena programma**

**izglītības programmā „Mūzika” (Mūsdienu ritma mūzika)**

1. **Vispārīgie jautājumi**
	1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības;
	2. Profesionālās kvalifikācijas eksāmens kārtojams valsts valodā;
	3. Profesionālās kvalifikācijas eksāmens notiek **klātienē un/vai attālināti**.
2. **Eksāmena mērķis**

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības programmai un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
	1. Eksāmens sastāv no divām daļām:
		1. Teorētiskā daļa (T).

Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām. Vai izstrādā eksāmena praktiskās daļas programmas skaņdarba analīzi vienam skaņdarbam

Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu.

* + 1. Praktiskā daļa (P).

Profesionālās kvalifikācijas eksāmena praktiskā daļa ir solo un ansambļa koncertizpildījums un/vai darbs ar ansambli.

* 1. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1 (T) : 5(P).
1. **Teorētiskās daļas saturs**
	1. Teorētiskā daļa ir objektīvi vērtējama daļa un pārbauda izglītojamā zināšanas un izpratni;
	2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam 4. profesionālās kvalifikācijas līmenim;
	3. Teorētiskajā daļā izglītojamais izpilda testu vai izstrādā eksāmena praktiskās daļas programmas skaņdarba analīzi vienam skaņdarbam;
	4. Sastādot testu izglītības iestāde ievēro šādus principus:
		1. testā tiek iekļauti 38 jautājumi, no kuriem 35 slēgta un atvērta tipa specialitātes vēstures un specialitātes teorijas jautājumi un 3 ir paaugstinātas grūtības atvērta tipa jautājumi:
		2. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem 4 (četriem) atbilžu variantiem;
		3. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
		4. paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
	5. Testā ir iekļaujami jautājumi, par tēmām, kurus izstrādājusi Jāzepa Vītola Latvijas Mūzikas akadēmijas Džeza mūzikas katedra (1. pielikums);
	6. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
	7. Testu vērtē profesionālā kvalifikācijas eksāmena komisija pirms/pēc eksāmena praktiskās daļas norises;
	8. Izstrādājot skaņdarba analīzi vēlams ievērot sekojošu struktūru – plānu
	(2. pielikums):
	9. Vēsturiski estētiskā analīze:
		1. Mūzikas izteiksmes līdzekļu analīze (forma, melodija, harmonija, faktūra, temps, metrs, ritms, dinamika);
		2. Mākslinieciskais izpildījums un divu interpretāciju analīze;
		3. Izmantotā literatūra un citi informācijas avoti;
		4. Skaņdarba analīzes apjoms - ne mazāk kā 5 lpp., ne vairāk kā 10 lpp., neieskaitot titullapu un satura rādītāju.
2. **Praktiskās daļas saturs**
	1. Profesionālās kvalifikācijas eksāmena praktiskā daļa pārbauda izglītojamā prasmes un iemaņas, ko paredz izglītības programmas saturs;
	2. Profesionālās kvalifikācijas eksāmena praktiskā daļa ir:
		1. solo koncertizpildījums;
		2. ansambļa koncertizpildījums;
		3. darbs ar ansambli[[1]](#footnote-1).
	3. Praktiskās daļas prasības:
		1. Visu specializāciju izglītojamie programmu atskaņo ansambļa sastāvā, neizmantojot ierakstītu pavadījumu (*mīnusu*) un pirms uzstāšanās iesniedzot komisijai visu programmas skaņdarbu nošu eksemplārus, kā minimums t.s. *leadsheet* formā;
		2. Programmas hronometrāža ir vismaz 20 minūtes, bet kopējam uzstāšanās ilgumam nepārsniedzot 40 minūtes;
		3. Solo instrumentiem un vokālistiem:
			1. Jāatskaņo četri līdz seši dažādu stilu skaņdarbi, no kuriem vismaz divi - balāde un tai kontrastējošs skaņdarbs - balstīti džeza tradīcijas ietvaros (diksilenda, svinga, bibopa, hardbopa, kūla, latīņamerikas un džezroka (*fusion*) stilistikā). Programmā var iekļaut skaņdarbus arī pasaules mūzikas un populārās mūzikas ietvaros - fanka, soula, ritmblūza un popmūzikas stilistikā;
			2. Improvizācija jāiekļauj vismaz divos programmas skaņdarbos:
			3. Transkripcijas nedrīkst būt vairāk par divām un tās var tikt integrētas solo vai aranžējuma kontekstā;
			4. Klavierspēles un ģitāras spēles izglītojamiem obligāti, citām specializācijām vēlams – viens programmas skaņdarbs jāatskaņo solo bez pavadošās grupas.
		4. Sitaminstrumentiem:
			1. Jāatskaņo četri līdz seši dažādu stilu skaņdarbi, no kuriem vismaz divi - balāde un tai kontrastējošs skaņdarbs - balstīti džeza tradīcijas ietvaros (diksilenda, svinga, bibopa, hardbopa, kūla, latīņamerikas un džezroka (fusion) stilistikā). Programmā var iekļaut skaņdarbus arī pasaules mūzikas un populārās mūzikas ietvaros - fanka, soula, ritmblūza un popmūzikas stilistikā;
			2. Programmā jāiekļauj tādi elementi kā bungu komplekta solo (transkripcija vai brīva solo improvizācija) un mazās bungas rudimentālo solo. Šie elementi var tikt integrēti skaņdarbos;
		5. Izglītojamā oriģinālkompozīcijas nedrīkst pārsniegt pusi no praktiskās daļas programmas apjoma.
3. **Vērtēšanas kārtība**
	1. Kvalifikācijas darba teorētisko un praktisko daļu vērtē profesionālā kvalifikācijas eksāmena komisija.
	2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā.
	3. Pēc profesionālās kvalifikācijas eksāmena abu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
	4. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
		1. teorētiskās daļas maksimālais iespējamais iegūto punktu skaits ir 50 punkti;
		2. praktiskās daļas maksimālais iespējamais iegūto punktu skaits ir 250 punkti.
	5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējumsballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena teorētiskās daļas vērtēšanas skala, ja izglītojamais izpilda testu:

|  |  |
| --- | --- |
| Teorētiskās daļasuzdevumu skaits kopā | Maksimālaisiegūstamaispunktu skaits |
| 38 | 50 |

* 1. Profesionālās kvalifikācijas eksāmena testa vērtēšanas kritēriji:
		1. vērtējot teorētiskās daļas slēgtā un atvērtā tipa 35 jautājumus tiek piešķirti:
			1. par pareizu atbildi - 1 punkts;
			2. par nepareizu atbildi - 0 punktu;
		2. paaugstinātas grūtības pakāpes katru jautājuma atbildi vērtē ar 0 līdz 5 punktiem:
			1. 5 punkti tiek piešķirti, ja atbildē uz jautājumu ir mērķtiecīgi izvēlēts faktu materiāls, precīza terminoloģija. Jautājums ir izprasts, tajā ir radoši, oriģināli spriedumi, atziņas;
			2. 4 punkti tiek piešķirti, ja atbildē uz jautājumu ir izmantoti fakti savu spriedumu argumentēšanai. Atbildes izklāstā ir nozīmīgas, patstāvīgas domas, spriedumi, atziņas, lietota pareiza terminoloģija;
			3. 3 punkti tiek piešķirti, ja atbildē izmantotie fakti ir nekonkrēti, nav pārliecinoši sprieduma pamatošanai, atsevišķas kļūdas terminoloģijas lietošanā. Atbilde uz jautājumu ir nepilnīga, sašaurināta ir vērojama fragmentāra pieeja;
			4. 2 punkti tiek piešķirti, ja atbildē uz jautājumu izmantoti maznozīmīgi fakti. Jautājuma virspusēja izpratne, atbilde ir vispārīga, nekonkrēta, īsa, kļūdas terminoloģijas lietošanā;
			5. 1 punkts tiek piešķirts, ja atbildē uz jautājumu izmantoti vispārīgi spriedumi, kuri nav saistīti ar konkrētiem faktiem vai minēti kļūdaini fakti, nepareizi lietota terminoloģija;
			6. 0 punkti tiek piešķirti, ja nav izpratnes par jautājumu.
	2. Teorētiskās daļas darba, ja tiek rakstīta analīze, iesniegšana un tā vērtēšana:
		1. skaņdarba analīze tiek iesniegta izglītības iestādes vadītājam ne vēlāk kā četras dienas iepriekš pirms praktiskās daļas eksāmena norises trīs eksemplāros;
		2. izglītības iestādes vadītājs nodrošina analīzes uzglabāšanu un organizē eksāmena komisijas iepazīstināšanu (izvērtēšana) ar skaņdarba analīzi līdz praktiskās daļas norisei;
		3. pirms/pēc praktiskās daļas eksāmena vai tajā pašā dienā, izglītības iestāde organizē kvalifikācijas eksāmena teorētiskās daļas norisi, kurā izglītojamais eksāmena komisijai prezentē savu teorētiskās daļas darbu un atbild uz eksāmena komisijas jautājumiem.
	3. Eksāmena teorētiskās daļas vērtēšanas skala un kritēriji, ja izglītojamais izstrādā eksāmena praktiskās daļas programmas skaņdarba analīzi vienam skaņdarbam:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Vēsturiski estētiskā analīze.**

Maksimālais punktu skaits – **15** |
| Vāji | Viduvēji | Labi | Ļoti labi | Izcili  |  |
| 1-7 | 8-11 | 12 | 13-14 | 15 |
| 1. **Mūzikas izteiksmes līdzekļu analīze.**

Maksimālais punktu skaits – **15** |
| Vāji | Viduvēji | Labi | Ļoti labi | Izcili  |  |
| 1-7 | 8-11 | 12 | 13-14 | 15 |
| 1. **Mākslinieciskais izpildījums un divu interpretāciju analīze.**

Maksimālais punktu skaits – **20** |
| Vāji | Viduvēji | Labi | Ļoti labi | Izcili  |  |
| 1-10 | 11-16 | 17 | 18-19 | 20 |
| *Iegūtie punkti kopā:* |  |

* 1. Profesionālās kvalifikācijas eksāmena praktiskās daļas – solo koncertizpildījums vērtēšanas skala un kritēriji:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Mākslinieciskais izpildījums.**

Maksimālais punktu skaits – **50** |
| Vāji | Viduvēji | Labi | Ļoti labi | Izcili  |  |
| 1-26 | 27-40 | 41-42 | 43-47 | 48-50 |
| 1. **Tehniskais sniegums.**

Maksimālais punktu skaits – **50** |
| Vāji | Viduvēji | Labi | Ļoti labi | Izcili  |  |
| 1-26 | 27-40 | 41-42 | 43-47 | 48-50 |
| 1. **Stila izjūta, skatuves kultūra, kopiespaids.**

Maksimālais punktu skaits – **25** |
| Vāji | Viduvēji | Labi | Ļoti labi | Izcili  |  |
| 1-13 | 14-20 | 21 | 22-23 | 24-25 |
| *Iegūtie punkti kopā:* |  |

* 1. Profesionālās kvalifikācijas eksāmena praktiskās daļas – ansambļa koncertizpildījums vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| **Tehniskā un mākslinieciskā snieguma** aprakstošais vērtējums | Vāji | Viduvēji | Labi | Ļoti labi | Izcili  |
| Iegūtopunktu skaits | 1-65 | 66-100 | 101-106 | 107-118 | 119-125 |

* 1. Profesionālās kvalifikācijas eksāmena praktiskās daļas – ansambļa koncertizpildījums un darbs ar ansambli vērtēšanas skala un kritēriji[[2]](#footnote-2):
		1. Ansambļa koncertizpildījums vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| **Tehniskā un mākslinieciskā snieguma** aprakstošais vērtējums | Vāji | Viduvēji | Labi | Ļoti labi | Izcili  |
| Iegūtopunktu skaits | 1-39 | 40-60 | 61-63 | 64-71 | 72-75 |

* + 1. Darbs ar ansambli vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| **Tehniskā un mākslinieciskā snieguma** aprakstošais vērtējums | Vāji | Viduvēji | Labi | Ļoti labi | Izcili  |
| Iegūtopunktu skaits | 1-26 | 27-40 | 41-42 | 43-47 | 48-50 |

1. pielikums

**Profesionālās kvalifikācijas eksāmena**

**izglītības programmā *Mūzika (Džeza mūzika)***

**teorētiskās daļas jautājumu tēmas**

1. Džeza mūzikas raksturojums un stilistika.
2. Septiņu džeza pamata stilu īss raksturojums.
3. Vēsturiski nozīmīgākie džeza mūziķi un to daiļrade.
4. Nozīmīgākie džeza mūziķi konkrētajā specialitātē.
5. Konkrētā instrumenta vēsturiskā attīstība, radniecīgie instrumenti, instrumenta uzbūve, tehniskās iespējas, īpatnības džeza kontekstā.
6. Džeza mūzikas aktualitātes pasaulē.
7. Viena no eksāmenā atskaņotā skaņdarba (tēmas) autora biogrāfija; skaņdarba (tēmas) vieta un nozīme džeza vēsturē.
8. Latvijas džeza mūzikas aktualitātes.
9. Latvijas džeza mūziķi un to daiļrade 20.gs.
10. Reflektanta motivācija un iepriekšējā pieredze izvēlētajā specialitātē.

2. pielikums

**Profesionālās kvalifikācijas eksāmena**

**izglītības programmā *Mūzika (Džeza mūzika)***

**skaņdarba analīzes struktūra**

Skaņdarba analīzes struktūra:

1. Titullapa.

Jānorāda mācību iestāde, iegūstamā kvalifikācija, mācību gads, autora vārds, uzvārds, ja nepieciešams – darba vadītājs, skaņdarba analīzes nosaukums (analizējamā skaņdarba nosaukums, autors/-i), kvalifikācija, mācību gads. Titullapa netiek numurēta.

1. Satura rādītājs.

Satura rādītājā iekļauj visu nodaļu un apakšnodaļu virsrakstus to numerācijas secībā un norāda atbilstošās lappuses numuru. Satura rādītāja lappuse netiek numurēta.

1. Ievads.

Ievadā pamato skaņdarba izvēli.

1. Nodaļas.
	1. Vēsturiskā analīze. Autoru (komponista un/vai teksta autora) raksturojums, saistībā ar darbības laikmetu un stilu, analizējamā skaņdarba žanra sfēru. Sadaļā jāietver galvenie biogrāfijas dati, darbības veidi, stilistiskā piederība, žanru loks, pienesums aplūkojamā žanra jomā.
	2. Skaņdarba mūzikas valodas analīze (forma, melodija, harmonija, instrumentārijs, temps, metrs, ritms, dinamika).
	3. Izpildījuma tehnikas analīze. Skaņdarba interpretācijas jautājumi, divu interpretāciju analīze. Skaņdarba idejas, tēla atklāsmē izmantotie interpretācijas paņēmieni.
2. Izmantotā literatūra un avoti (tiek kārtoti alfabēta secībā).

Izmantoto avotu un literatūras sarakstā tiek uzrādīti visi kvalifikācijas darba sagatavošanas laikā izmantotie avoti un literatūra.

1. Pielikums.

Pielikums sastāv no skaņdarba nošu materiāliem, skaņdarba analīzē izmantoto CD un citiem analīzi paskaidrojošiem materiāliem.

1. Izglītības iestāde, iesniedzot saskaņošanai profesionālās kvalifikācijas programmas, precizē vai darbs ar ansambli ir ietverts praktiskajā daļā. [↑](#footnote-ref-1)
2. Profesionālās kvalifikācijas eksāmena praktiskās daļas ‒ ansambļa koncertizpildījums un darbs ar ansambli vērtēšanas skala un kritēriji. [↑](#footnote-ref-2)